LidanRubinov/Halacha-QA huggingface dataset:
שאלה: אבטחה בשבת: אני עובד באבטחת מטעי תמרים בזמן הגדיד,באזור הבקעה מקום שיש לו פונטציאל גניבות גבוהה. במסגרת העבודה צריך לסייר עם רכב בין המטעים ולוודא שאין גניבות. האם מותר לעבוד בעבודה הזאת בשבת? במידה וכן, המטעים מרוחקים מאזורים מיושבים,האם מותר לנסוע למטעים בשבת עם רכב?
תשובה: בעקרון אם כך נוהגים כל השבוע יש בזה צורך בטחוני בפרט ביישוב ספר ומותר לקיים סיור רכוב למניעת גנבות, כדרך שמקיימים פעילות משטרתית בשבת אלא שצריך להשתדל למעט באיסורים מפני שמדובר בפעילות בטחון שוטף ולא בפעילות מבצעית, ולכן כדאי להתייעץ עם רב במקום שמכיר את הנתונים. ולהלן הרחבה מספר פניני הלכה מאת הרב אליעזר מלמד שליט"א ועיינו בספר באתר ישיבת הר ברכה במצב שאין נשקפת סכנה לחיי אדם, לדעת כמה פוסקים, אסור לשוטרים לחלל שבת במלאכות שאסורות מהתורה. למשל, אם פרצו גנבים לדירה וברחו, כיוון שכבר לא נשקפת מהם סכנה, אסור להזמין משטרה. ואפילו אם הגנבים עדיין בדירה, אם הדיירים אינם בביתם, כך שאין נשקפת להם סכנה, אסור להזעיק את המשטרה. וכן כאשר גנבים פורצים לחנויות ובנקים, אסור להזעיק את המשטרה. וכן אסור לשוטרים לכתוב דין וחשבון על אירוע של גניבה, ואסור לקחת טביעת אצבעות מגנב שנתפש, וכן אסור להסיע גנב לתחנת המשטרה בשבת (שש"כ מא, כד-כה  ילקוט יוסף שכט, כ-כז). אולם כמה מגדולי הרבנים כתבו, שמותר להזעיק שוטרים כדי למנוע גניבות ונזקי רכוש, ומותר לשוטרים לנסוע אל מקום האירוע, מפני שאם לא יטפלו בגנבות ונזקי רכוש בשבת, תגבר הפשיעה מאוד, ויגיעו הדברים לפגיעה בחיי אדם. אלא שהתלבטו אם מותר לשוטרים לחזור בנסיעה ממקום האירוע, וכן אם מותר לבצע סיורים שוטפים בניידות משטרה, ויש מהם שנטו להתיר זאת על ידי נהגים גויים (היכל יצחק או"ח לב  ישכיל עבדי ה או"ח מד  ציץ אליעזר ד, ד). ומורנו ורבנו הרב שאול ישראלי (עמוד הימיני יז) התיר לניידות השוטרים לסייר עם נהג יהודי, וגם לחזור מהאירוע ולהסיע גנבים שנתפסו עם נהג יהודי. כי אם נניח מעט לפושעים בשבת, או שנקשה על השוטרים למלא את תפקידם, עד שאולי יתפטרו או יתרשלו במילוי תפקידם, תגבר הפשיעה עד לסכנת נפשות. ולכן מותר לעשות כל מה שנצרך למניעת הפשיעה בשבת. וכן למדנו שהתירו חכמים ליוצאים להציל לחזור למקומם, למרות שהם צריכים לטלטל את הנשק שלהם ברשות הרבים, מפני שאם נאסור עליהם לחזור, יש לחשוש שבעתיד יתרשלו מלצאת להציל (לעיל הלכה י). וכן אמרו חכמים, שכאשר צריך לטפל בחולה מסוכן, גם אם יש שם גוי, עדיף שיהודי יעשה את כל המלאכות הנדרשות להצלתו, מפני שאם יבקשו מהגוי לעסוק בהצלתו, יתכן שבעתיד כשיצטרכו לטפל בחולה מסוכן ולא יהיה שם גוי, יחששו לחלל שבת כדי להצילו (לעיל הלכה ד). וכן לגבי עבודת המשטרה, אם ביום השבת תוגבל פעולתה בתפישת גנבים ומניעת פשעים, הדבר יעלה לבסוף בחיי אדם. ויש להוסיף, שכיום, חלק מהפשיעה קשור לפעילות טרור, ולכן המאבק נגד גנבים הוא במידה רבה גם מאבק נגד מחבלים, שכרוך באופן ישיר בהצלת חיים. אבל לכל הדעות אסור להזמין משטרה כדי שימלאו דו"ח שנועד לצורך כספי, כדי לתבוע את חברת הביטוח וכדומה. וכן אסור להזעיק משטרה כדי לטפל בשכנים שמרעישים בלילה. והמשטרה צריכה להעמיד רבנים שיבדקו את כל מערך הפעילות המשטרתית, ויחד עם המפקדים יקבעו מה הכרחי לביצוע בשבת ומה אינו הכרחי. וכן יקבעו נהלים מיוחדים לשבת כדי למעט באיסורים, שבכל מה שאפשר לשנות   יוכלו השוטרים לשנות. וכן יקבעו נוהל, שאם יש במשמר שוטר גוי, מוטב שהוא יהיה הנהג והוא יכתוב את הדו"חות. וכן ידאגו לספק לכל השוטרים  עט שבת  שאיסור הכתיבה בו מדברי חכמים (לעיל יח, ב. ועיין בהרחבות). איל משה
שאלה: אירוע חברה בשנת אבל: אני בשנת אבל על אבי. יש לנו אירוע מהחברה - הרמת כוסית לקראת השנה החדשה. האירוע כולל ארוחה, דברי מנכ"ל (ברכות לשנה החדשה, בחירת עובד מצטיין והרמת כוסית) ולאחר מכן סרט. אני חייבת להשתתף באירוע מאחר ואני העובדת המצטיינת. מה מותר לי ומה אסור לי? מראש.
תשובה: מותר להשתתף, ולצאת בחלק שיש בו מוזיקה. בסרט יש לצאת אם מדובר במשהו חברי, ומותר להשאר אם מדובר בסרט בנושא מקצועי.
שאלה: קידוש והבדלה שלא על יין בחו"ל: אנחנו נוסעים לחו"ל ונבלה שם את השבת. כיון שקשה להשיג יין כשר היכן שנהיה, רציתי לשאול על מה ניתן לעשות קידוש והבדלה פרט ליין.
תשובה: קחו עמכם כמה בקבוקים קטנים של יין או מיץ ענבים. אם אי אפשר, אזי מותר לקדש בלילה על החלות, ובמוצ"ש על בירה.
שאלה: ג אלול הוא חג הציונות הדתית?: לכבוד הרב האם יום ג באלול שבו עלה למרומים הרב קוק, הוא יום חג לציונות הדתית כמי שממשיכה את דרכו ואת התורה שכתב באופן המדוייק ביותר או יום אבל כי הוא נפטר? כיצד בוכים ושמחים יחד? חיים
תשובה: אינני סבור שהציונות הדתית ממשיכה דרכו של הרב זצ"ל, כמו גם שום ציבור אחר כיום. הציונות הדתית האהובה שלנו, במצבה התרבותי הנוכחי, שונה מדברי הרב הרחבים והעמוקים ומהיעדים עליהם הוא חלם. לא רק ביישום, אלא גם בהגדרת היעדים עצמם. אמנם רבים לומדים חלק מתורתו, בעיקר בצעירותם בישיבות, אך אינם לומדים במשך שנים רבות את המכלול והעומק הגורמים לעלוי מערכות החיים על יסודות הקודש, ללא טשטוש התורה עבור תפנוקי החיים. הוא נתפס בציבור הרחב שלנו כדמות נאה וקדושה, זיו איקונין שלו מצוי במקומות רבים, אך מאוויו ומחוייבותו אל התורה במלא הקיפה ועומקי סודותיה, נפשו העדינה והקפדתו בצניעות ושמירת העיניים המופלגת שלו- כל אלו רחוקים שנות דור מהמציאות הנוכחית בציונות הדתית הנבוכה לזהותה. עודנו עסוקים בציבורנו בבירור עמדותינו הרוחניות והתרבותיות. בכלל זה ישנן רוחות מערביות ליברליות, המהוות נדבך מרכזי בחלק נרחב בציבור ובאנשי רוחו. דבר אשר היה להרב זצ"ל לזרא. בעוד הרב הגיע אל החיים ותרבותם רק מתוך אספקלריא של תורה וירא"ש המאירה את כל היש, רבים מעימנו מגיעים אל החיים מנקודת אחיזה שונה, תוך בקשה להכניס את התורה לתבנית אותה הכנו מראש- מתוך צרכי החיים ובכפוף למערכת ערכים שהגיעה ממקומות אחרים. כאשר מגיע יום זכרון לצדיק יש שמחה, משום שאיננו מתיחסים למיתת גופו אלא לעלוי נשמתו בעולם העליון ולהתפשטות אשיותו על מרחבי האומה ודעותיה. הרב זצ"ל, שאין מי שישווה לו מימי הרמח"ל והגר"א ועד ימינו, במוסריות ובקדושה, בעדינות נפש ובמבט נבואי- ודאי מתעלה ביום זה במדריגות העליונות. יש לקחת את משנתו ללבנו ביתר שאת ביום זה, באופטימיות ובאהבת ישראל והברואים כולם, שאינן מכסות את המרחק הגדול מיעדנו העליון כממלכת כהנים וגוי קדוש. ואשר אינן מכסות גם את המרחק המהותי בין הציבור שלנו ליעדים ולתורתו העקרונית של רואה האורות.
שאלה: שם לבת, טליה ורותם: בע"ה צריכה ללדת בת בימים הקרובים. חשבנו על השם טליה. האם זה שם טוב? כי שמעתי שהר אליהו זצ"ל אמר שלא. ומה לגבי השם רותם?
תשובה: אם שמעתם מהרב אליהו זצ"ל הוראה, אזי תנהגו כמו דברי קדשו. אם לא שמעתם, אזי אין בעיה בשמות אלו, ובלבד שכוונתכם במשמעות חיובית כגון טל יה כדברי רבותינו שמחיה הקב"ה מתים בטל שנאמר כי טל אורות טלך וארץ רפאים תפיל וכו. או רותם על שם יופיו וריחו החזק של שיח הרותם וכד.
שאלה: מקווה בהריון: בס ד השאלה שלי היא האם מותר ללכת למקווה בחודש 9?
תשובה: אם יש צורך של טהרה, כגון שראית ופסקת וספרת ז"נ, אזי מותר. אם לא היה דבר אלא את רוצה מצד סגולות וכד - אזי הדבר אינו אסור הלכתית, אך ראוי להמנע מהמצאות ולהתרכז במה שמסור לנו מדוד המלך- קרוב ד  לכל קוראיו, לכל אשר יקראוהו באמת. דהיינו תפילה אמיתית מקירות הלב המשברת גזירות רעות. בשעה טובה
שאלה: מסעדה בXXXX: האם ידוע אם הכשרות במסעדה בXXXXXX טובה? הם אמרו שיש כשרות הרבנות XXXX, גוש קטיף והרבה מוצרי בד"ץ. אולי אתם מכירים את המקום? תמי מאיר
תשובה: אנו לא מכירים. "השאלה" שחייב לשאול היא: 1. איזו תעודת כשרות יש אצלכם? אם מתחילים לספר כל מיני סיפורים, כגון: בשר חלק, ירקות גוש קטיף וכו - אז אתה עוצר אותו בעדינות וחוזר על השאלה: "איזו תעודת כשרות יש לכם"? אם הוא עונה לכם: "רבנות". אז תשאל: "איזו רבנות? ואיזו רמת כשרות-רגיל או מהדרין? ואז תבקש את מספר הטלפון של המשגיח. 2. אתה מספר למשגיח איזו רמת כשרות אתה שומר אוכל, ושואל אותו האם הוא יכול להציע לך משהו לאכול שהוא ברמת זו. יתכן שיאמר לך: "לחם וחומוס" או שיאמר לך לאכול "רק דגים" או שיאמר לך: "גוים מבשלים הכל ולכן תבקש מהמלצרית לשים לך את השיפוד על האש, ואני בעצמי הייתי שם לך על האש אבל אני נמצא רק שבשעה ביום. בקיצור עיין במאמר שיש כאן באתר ששמו: "בשר חלק, ירקות גוש קטיף"
שאלה: כיצד לנהוג עם הכלבה: לפני מספר שבועות אימצנו כלבה מאחת האגודות לצער בע"ח. הכלבה היתה מסופרת ובאה עם קולר וורוד. שילמנו עבור האימוץ וניתוח עיקור. שילמנו לוטרינר עבור בדיקה ותרפות נגד שיעול עבורה. הוטרינר של האגודה קבע שהיא בת שנה (לפי מצב השיניים). לפני מספר ימים ראיתי באתר של האגודה תמונה מטשטשת של כלבה שמשפחה מחפשת כי אבדה להם. סוג וגם הצבעים של הכלבה זהה והיא אינה מעוקרת אך היא בת ארבע ואינה מסופרת. לא יכולה לפי התמונה לקבוע כיוון שהיא מטושטשת. באגודה נתנו לי (לפי בקשתי) את מספר הטלפון של המשפחה אך ציינו שהמשפחה טענה שהכלבה אינה מסופרת. בעלי והילדים נקשרו לכלבה והיא אלינו. הם מתנגדיפ שאתקשר למשפחה כי האגודה קבעה שזו אינה הכלבה שלהם (לפי התספורת. הם כנראה לא ראו אותה).). איך נדע שהיא באמת שלהם אם יטענו כך ומאין לנו לדעת שלא ברחה בגלל התעללות וכו כיצד עלי לנהוג לדעתך?
תשובה: אני מבין ללבכם, קשר עם בעל חיים בבית יכול להיות משמעותי, בייחוד עבור הילדים. על אף היותה של הכלבה בעל חיים ולא חפץ, עדיין יש עליה גדר הלכתי של השבת אבידה-  לא תראה את שור אחיך או את שיו נדחים. לפנייך מצוות השבת אבידה, יש כאן סימנים ויש צורך בבירור אם זו הכלבה שלהם. אין מקום לחשוש שהתעללו בה, אחרת מן הסתם לא היו מבקשים אותה. תוכלו לדרוש מהם החזר על הטיפולים אם אכן יתברר שהכלבה שלהם. להבא, אין לעקר בע"ח, יש בזה איסור הלכתי. בהצלחה
שאלה: הכשרת תנור: כבוד הרב אני שוכרת דירה מבעלים ודיירים שאינם שומרים כשרות. בדירה ישנו תנור, שאני מסיקה שאינו כשר, ונאפה בו גם חלב וגם בשר. התנור הוא מהתנורים החדשים. כיצד עלי להכשירו? תמר.
תשובה: להמתין 24 שעות משימוש אחרון לנקות היטב באמצעות חומרי ניקוי במיוחד בפינות ובחריצים להפעיל על החום הכי גבוה למשך כשעה בתבניות אין אפשרות להשתמש. איל משה
שאלה: נטפליקס: האם מותר להשתמש באתר חוקי לצפייה באינטרנט אך מורשה רק בארה"ב? קיימים אתרים בארץ המאפשרים לקנות כתובת אינטרנט בארה"ב ואז הוא פותח את האתר לצפייה (לדוגמא נטפליקס והולו וכדו )? כמובן גם קניית הכתובת וגם האתר לצפייה הוא בת
תשובה: על פניו, קשה לי למצוא נימוק להתיר כזה דבר.
שאלה: כישוף?: חייבת לספר לך שהשבוע קרו לי בבית הרבה דברים מוזרים, 1.בחודש האחרון אני מתעלפת כמעט כל יום 2.באתי להכין חביתה יצא לי אפרוח מת 3.חלמתי על הרבה אנשים,ואז על ביצים שבוקעות מהן נחשים שרודפים אחריי 4.ניקיתי את הבית ולמחרת בבוקר קמתי וכל הבית שלי היה תולעים בזמן האחרון הרבה דברים קרו לי האם זה כישוף או סתם צירוף מיקרים ולחץ?????
תשובה: הלכתית ואמונית אין בכך דבר, כרגיל יש להרבות בחסד ובתפילה לד. מבחינה נפשית, התיעצי עם רופאת המשפחה באילו דרכים תגיעי לשלווה ובריאות.
שאלה: ללא נושא: האתר שלכם מעולה!! ועוזר ממש!! אני לא מבינה. ה יכול לעשות הכול!! אז למה הוא יוצר אנשים רעים? למה הוא עושה לנו נסינות? למה הוא נותן לנו בכלל בחירה חופשית? למה לעשות עולם הבא? למה שלא ניהיה בו פשוט? למה לעשות לנו תעוות? זה נירא כיאלו ה מלמעלה משחק בנו. כיאלו. הוא יכול לעשות הכול!! אז למה? למה לתת לנו נסיונות ככ קשים? למה ילד בן שלוש צריך לחיות בלי אבא? למה להוליד אנשים רעים? וגם. אני ממש לא מבינה. נגיד ברית מילה. מסכן התינוק!! 8 ימים אחרי שנולד עושים לו פצע. שמספר ימים אחרי כל פעם שמחליפים לו חיתול ושמים לו תמשכות זה שורף וכואב לו. אז למה? למה כל תינוק קטן צריך לסבול? זה נשמע לי ממש אכזרי.
תשובה: לצערנו עדיין לא נשלח מענה לשאלתך. אנו רוצים לעזור אך כיוון שחלף זמן מה, חשוב לנו לדעת האם השאלה עדיין רלוונטית, האם היו התפתחויות ששינו את התמונה, וכו. אם השאלה עדיין רלוונטית, אנו מזמינים אותך בחום להתקשר למוקד הטלפוני שלנו לשיחה ישירה בנושא עוד הערב, בטלפון: 1599-5000-54. המוקד פועל בימים א-ה בין השעה 21:00 בערב ל 01:00 בלילה. אם בכל זאת תרצה תשובה בכתב, אתה יכול לכתוב לנו שוב ולציין מה התחדש השתנה במצב מאז שלחת את השאלה לראשונה, ונשתדל לענות ככל שנוכל. ובהצלחה! צוות
שאלה: ברכות: קראתי מתוך פניני הלכה של הרב מלמד בעמוד 40-41 בנושא ברכות. כתוב שם בסעיף ט"ז שיש מחלוקת אם צריך נטילה עם ברכה או בלי ברכה שנוטל ידיו באמצע סעודה לאחר שנגע במקומות מטונפים שבגופו. כתוב שבגלל שיש מחלוקת- יטול ידיו ללא ברכה. אפילו אם התפנה לקטנים- כתוב שלא יברך. הכוונה שלא יברך על נטילת ידיים בלבד וכן יברך אשר יצר או שהכוונה היא גם לא לברך אשר יצר?
תשובה: הכוונה שלא לברך שוב על נטילת ידיים. אשר יצר כן מברכים. אייל משה
שאלה: מים אחרונים בימינו, ולנשים: למה יש אנשים שאומרים שמים אחרונים חובה אם אין כיום מלי סדומית שגורמת לעיוורון? אם יש גברים שאומרים שמים אחרונים חובה, אז למה נשיהם לא חייבות? הרי הן גם יכולות להיפגע מהמלך הסדומי?
תשובה: הטעם של סכנת מלח סדומית אינו היחיד, יש גם טעם בסוד לכך, וכן טעם של נקיון לפני ברכה. לכן הספרדים וחלק האשכנזים ובייחוד הנוהגים ע"פ הגר"א, נהגו להקפיד בזה. עכ"פ נשים לא נהגו ליטול, ואין לשנות מן המנהג.
שאלה: קידוש: קראתי בפניני הלכה בנושא שבת חלק א (עמוד 120) שאם עבר 72 דקות מאז הקידוש, עלי לברך שוב אם לא בירכתי על החלות. האם זה נכון שאם הלכתי לקידוש בבית הכנסת לאחר תפילת שחרית של שבת וחזרתי הביתה לסעודת שבת לאחר יותר מ72 דקות- עלי לברך שוב קידוש? האם זה נכון גם כאשר אני חוזרת הביתה ומקדשת ומחכה יותר מ72 דקות עד שכל המשפחה תהיה בבית ונתחיל את הסעודה- עלי לקדש שוב פעם?
תשובה: צריך לחזור רק אם לא אכלת. אם אכלת בבית הכנסת - יצאת חובת קידוש ואין צורך לקדש שנית. אייל משה
שאלה: שכחת שבת: הרב, מותר לי לאכול דברים שהיו צריכים להתערבב בשינוי כגון סלט ביצים סלט טונה עם ביצים וכו ושכחתי ולא עירבבתי בשינוי? או שמישהו אחר הכין ולא ידע שצריך לערבב בשינוי או שידע ובכל זאת שכח?
תשובה: מותר
שאלה: מעשרות: אני מקבלת קצבת נכות על סך 2342 ובנוסף 770 סיוע בשכר דירה. עלות השכירות היא 2100. זו ההכנסה היחידה שיש לי אינני עובדת. כמה עלי להפריש לצדקה מהסכום שאני מקבלת? שאלה נוספת לפני כחודש קיבלתי כספי פיצויים על סך 1800 האם צריך להפריש מזה לצדקה ואם כן כמה?
תשובה: ב"ה, צריך להפריש גם מקצבה וגם מפצויים, אבל כיון שאין לך הכנסה מספיקה, את יכולה להפריש פחות, למשל 3 אחוז. מעשר כספים זה מנהג שנותן כמות למצוות צדקה, ומי שלא יכול לתת מעשר עדיין חייב במצוות צדקה. דני ארגמן
שאלה: עמים אחרים: האם יש איסור מוחלט ללמוד על האיסלאם או הנצרות או כל דת אחרת? נראה לי קצת קשה לאסור ללמוד על עמים אחרים, הרי זה נראה כפחד שזה ישכנע. אם היהדות הו אמת, אז אין מקום לפחד. לא? לדעתי חייבים להראות שיש עוד דרכים אך להסביר למה הם לא הגיוניים, לא?
תשובה: ב"ה, הרמב"ם כתב את האיסור ואת נימוקו: רמב"ם הלכות עבודה זרה פרק ב: הלכה ב ספרים רבים חברו עובדי כוכבים בעבודתה היאך עיקר עבודתה ומה מעשיה ומשפטיה, צונו הקדוש ברוך הוא שלא לקרות באותן הספרים כלל ולא נהרהר בה ולא בדבר מדבריה, ואפילו להסתכל בדמות הצורה אסור שנאמר אל תפנו אל האלילים, ובענין הזה נאמר ופן תדרוש לאלהיהם לאמר איכה יעבדו שלא תשאל על דרך עבודתה היאך היא אף על פי שאין אתה עובדה שדבר זה גורם להפנות אחריה א ולעשות כמה שהן עושין שנאמר ואעשה כן גם אני. הלכה ג וכל הלאוין האלו בענין אחד הן והוא שלא יפנה אחר עבודת כוכבים וכל הנפנה אחריה בדרך שהוא עושה בו מעשה הרי זה לוקה, ולא עבודת כוכבים בלבד הוא שאסור להפנות אחריה במחשבה אלא כל מחשבה שהוא גורם לו לאדם לעקור עיקר מעיקרי התורה מוזהרין אנו שלא להעלותה על לבנו ולא נסיח דעתנו לכך ונחשוב ונמשך אחר הרהורי הלב, מפני שדעתו של אדם קצרה ולא כל הדעות יכולין להשיג האמת על בוריו, ואם ימשך כל אדם אחר מחשבות לבו נמצא מחריב את העולם לפי קוצר דעתו, כיצד פעמים יתור אחר עבודת כוכבים ופעמים יחשוב ביחוד הבורא שמא הוא שמא אינו, מה למעלה ומה למטה מה לפנים ומה לאחור, ופעמים בנבואה שמא היא אמת שמא היא אינה, ופעמים בתורה שמא היא מן השמים שמא אינה, ואינו יודע המדות שידין בהן עד שידע האמת על בוריו ונמצא יוצא לידי מינות, ועל ענין זה הזהירה תורה ונאמר בה ולא תתורו אחרי לבבכם ואחרי עיניכם אשר אתם זונים, כלומר לא ימשך כל אחד מכם אחר דעתו הקצרה וידמה שמחשבתו משגת האמת, כך אמרו חכמים אחרי לבבכם זו מינות ואחרי עיניכם זו זנות, ולאו זה אף על פי שהוא גורם לאדם לטרדו מן העולם הבא אין בו מלקות. ע"כ הרמב"ם. אגב לא שמעתי שבבתי ספר דמוקרטים נותנים לתלמידים שלהם ללמוד ספרים שנכתבו על ידי פשיסטים או נאצים, מישהו צריך לקחת אחריות על מה שנלמד ומה שלא נלמד. דני ארגמן
שאלה: רגישות למקום בחו"ל: הרב, אני עליתי לארץ לפני כ9 שנים, כשהייתי כמעט בן 7. עגשיו אני מכיר את הארץ ודובר עברית שוטף והכל. בכל מקרה, מאז שעליתי לארץ, אני נכנס להרבה התנגשויות תרבותיות, ואני לא מרגיש נוח, ובמקרים רבים זה ממש מדכא, וזה נהיה גרוע במשך הזמן. כל פעם שאני מבקר במקום שגרתי בו פעם, אני מרגיש הקלה, כי האנשים שם, היהודים בעיקר, יותר מזדהים איתי מהבחינה הזו. חוץ מזה, יש לי רגישות למקום עצמו, ואני לא יכול להשאר כל הזמן בארץ. אני כמעט כל הזמן נזכר במקום הזה, וזה מדכא אותי סביב השנה עד שאנחנו לפעמים מבקרים שם בקיץ. וכל הזמן אומרים לי שיהודים צריכים לעלות לארץ, ובבית הספר, כשהעניין הזה עולה, מרגישים מן ביקורת כזאת מצד הילדים, ולפעמים מהרמי"ם שתמיד נשארו בארץ מאז ילדותם, ולא נראה לי שהם מבינים. (לא אמרתי להם, כי אני לא רוצה מתיחות של דעות חד צדדיות). ואני לא יכול סתם ככה להשכיח את זה מהראש בגלל בעיה מנטלית אחרת שיש לי (אוטיזם). וזה לא סתם "אני אוהב את המקום הזה על פני זה", זה באמת מפריע לי, ואני מתפלל והכל, ואני לא יכול לקבל תשובה, סתם נגיד, שתדרוש סובלנות, בגלל שזה פשוט לא עובד ככה במקרה הזה, למרות שאולי זה התשובה היחידה שבאמת אפשר לתת בעניין ההלכתי, וזה לא טוב. היחידים שיודעים או שאני מסוגל לספר להם על העניין הזה הם גם ההורים שלי, ושאלתי את אמא שלי בעניין הדבר של ה"אסור לצאת מהארץ" והיא אמרה שאם אני נדבק לאידיאולוגיה הזאת נגד הרצון שלי, אני מזיק לעצמי ושמותר לי לעשות מה שאני רוצה. זה לא שאני לא אוהב את הארץ, אני כן, אני פשוט לא מרגיש בבית.
תשובה: אני מבין אותך ואת המצוקה בה אתה נמצא. המעבר לארץ ישראל, ממדינה אחרת, זו חוויה מנטלית ונפשית, גופנית וסוציולוגית. הדבר אינו קל למבוגרים, וקל וחומר לבחור בגילך. יישוב א"י הוא מצווה בסיסית ביותר בתוה"ק, וכל המצוות שנאמרו בתורה הן על דעת שהאדם יושב בא"י. אמנם גם בחו"ל יש חובה לקיים מצוות, אך התורה לא ניתנה ע"מ לקיימה שם אלא במקום הנורמאלי שלנו שהוא כאן בארץ ד. המלצתי לך היא שלא לחיות בקיבעון שאתה פה או שם. תחשוב על עצמך כמי ששייך לעבר ולהווה גם יחד, לא"י ולמקום ילדותך. עם השנים תוכל לחזק את השייכות לארץ ולהגיע יותר ולהתיישב בה. אולם כל עוד אינך יכול לעבור סופית, עשה זאת בדירוג שאתה מסוגל אליו. מי שמקנטרים אותך בביה"ס אינם עושים דבר מותר, ועליך שלא להקשיב לדבריהם. העליה מארצות השפע לא"י היא מעשה גבורה הראוי לשבח, גם אם עדיין חוזרים לביקורים. אתה רוצה להתקרב לד  ולאהוב את הארץ, אך הדבר אינו קורה בין רגע, אלא בשלבים שיתאימו לקצב שלך מתוך מגמה של חיזוק הקשר לכאן כפי היכולת. בהצלחה
שאלה: האם נחשבים יהודים: האם בנות ליהודיה שהתאסלמה ונשאה למוסלמי ואז הרתה וילדה והן גדלו כמוסלמיות תחשבבנה כיהודיות ורב ישיא אותן ליהודי ללא גיור? משום שהדת נקבעת על פי האם ויהודים אינם יכולים להפוך ללא יהודים. האם המקרה שונה אם נולד לה בן?
תשובה: מצד הדין הם נחשבים יהודים, נוהגים לעשות תהליך שיבה ליהדות. אייל משה
שאלה: מעשר כספים: הרב. סבתי קיבלה כעת ת פיצוי חד פעמי מגרמניה (9000 ש"ח), היא החליטה לתת לנו 900 ש"ח כמעשר. (אנחנו זוג צעיר יחסית עם 2 ילדים ב"ה,בסיום לימודים, כרגע ללא הכנסה מסודרת אך יש צפי להתחלת עבודה בקרוב ב"ה. לא מרגישים שרוצים וצריכים ליהנות מצדקה- למרות שסכום כזה יכול לעזור לנו, חיים אומנם בצמצום אבל מסתדרים רוב הזמן סך הכל) לאחר שהסברנו לה, בעדינות שאנו לא מעוניינים בכספי מעשר, היא אמרה שזה מתנה, ולא לגמרי התכוונה שזה ממש מעשר, והיתה יכולה לתת הרבה פחות לצדקה, והחליטה שהיא רוצה לתת לנו כמתנה. א. האם ת זה מחוייב בכלל במעשר? (מבחינת הסבתא) ב. אם לא, אם זה שהיא החליטה לתת לנו כמעשר- הופך אותו לכזה? (למרות שאחר כך חזרה בה וכינתה את זה מתנה) ג. אם כן נחשב כמעשר, בהנחה שאנו לא מרגישים נזקקים לכספי מעשר, מה נוכל לעשות עם הכסף? בלי לבייש את סבתא כמובן.
תשובה: הסכום חייב במעשר. עצתי: שימרו סכום זה בחיסכון. כאשר הילדים יעברו את גיל 6, כל הוצאותיכם עליהם נחשבות כמעשר. אז תוכלו להשתמש בסכום, לבריאות! שנה טובה! הרב אליקים לבנון www.yelm.co.il
שאלה: מגורים אצל ההורים- דיי דחוף: מצטערת מראש על אריכות הדברים ומקווה שאקבל תשובה בהקדם אני ממש בלחץ ובמבוי סתום. אני נשואה כשנה וחמישה חודשים, אנו חובקים ילד בן שבעה חודשים ומצפים לילד נוסף בעז"ה. מאז שהתחתנו אנחנו גרים ביחידת דיור צמודה להורים שלי שהיא בסך הכל דירת חדר קטנה ושם אנו גרים עם ילדנו. במצב הזה זה בעצם כמעט כמו לגור בתוך הבית של ההורים, כי למשל אין לנו פה מכונת כביסה, או גז לבישול, ואנחנו נמצאים שם הרבה. החלטנו לעשות את זה במטרה לחסוך לדירה משלנו, למרות ששנינו הסכמנו שבאופן כללי לא כדאי לגור ליד ההורים, במיוחד לא בתחילת דרכנו. לפני שנולד הילד הראשון אני רציתי לעבור, ובעלי הצליח איכשהוא למשוך את זה, ובעצם דיי הסתדרנו. כרגע כשאני עומדת לצפות לילד נוסף זה נראה לי לא הגיוני כבר להשאר במצב הזה, ועם גילוי ההריון הודעתי לבעלי שאנחנו חייבים לחפש דירה. ההחלטה הייתה לחפש דירה יד 2, עם הון עצמי מכובד ומשכנתא קטנה. התחלנו לחפש דירה והבנו שגם אם מתפשרים על דירה יד 2, נוכל לרכוש כזאת רק באזורים מסוימים, והסכמתי לבדוק דירות בעיר אחרת, שבה גם בעלי עובד לפעמים. עברו כמה חודשים וראינו אינספור דירות, עם כל אחת מהן היו הרבה בעיות, הן בגלל האזור (שזה משהו שמאוד חשוב לי להיות באוכלוסיה טובה במיוחד בשביל הילדים) והן בגלל בעיות טכניות, בריאותיות (דירה שמקורבת לאנטנה סלולארית) וכו וכו. לכן הגעתי למסקנה שכדאי לנו לרכוש דירה חדשה, למרות שתהיה משכנתא גדולה יותר, או לעבור לגור בשכירות לתקופה מסוימת ליד ההורים שלי, שכך גם תהיה לי עדיין עזרה מידי פעם עם שני ילדים צפופים בהפרש של שנה. בעלי לא מוכן לקבל את אחד מהמצבים האלה ודורש שנשאר לגור על ידם, הוא מוכן לעשות את זה בשביל לחסוך עוד ואפילו לעבור לחדרים בתוך הבית שכך יהיה לי יותר מקום. אני לא מוכנה לזה בשום פנים ואופן, אני זקוקה לפרטיות שלי, אני חושבת שאנחנו זקוקים לה כמשפחה (שהולכת ומתרחבת בקרוב מאוד) וכמובן שאני לא רוצה להוות נטל על ההורים יותר. בעלי עובד עד שעות מאוחרות, הוא לא נמצא הרבה בבית. מבחינת ההורים שלי, הם מנסים לשכנע אותנו להשאר טוענים שזה לא נטל ומחזקים את דעתו של בעלי. מה שמשאיר אותי דחוקה בפינה, כל ניסיון לדבר על ליבו של בעלי, לא עולה יפה ואנחנו בסופו של דבר רבים זה מגיע למצב שאני לא מסוגלת לדבר איתו כי אני לא מבינה איך הוא לא רואה את מה שאני רואה. אני לא יכולה יותר עם המצב שבו הוא "חי על האגורה", שזה מתבטא לא רק בלגור אצל ההורים, אלא בעוד דברים שלא אפרט את כולם אבל למשל לא יצאנו לנופש מאז שהתחתנו גם לא כזוג בלי ילד. מידי פעם הוא מנסה ל"עשות לי טובה" ולנחם אותי ביציאה למסעדה קרובה או משהו בסגנון. אני לא בחורה בזבזנית, אבל גם קשה לי לקבל את הדוחק הזה, שגם בסופו של דבר פוגע בילדים, ובנו כמשפחה לא רק בי. הוא טוען שזה לא פוגע כי לטווח הרחוק הוא צודק. אבל יש עוד שיקולים בחיים מעבר לשיקולים הכלכליים. לא ציינתי שבגלל המצב שנכנסתי להריון ברציפות מאז החתונה, לא ממש עבדתי בעבודה קבועה (וכרגע עצמאית מהבית ולא משתכרת יפה) אז הוא גם מרגיש שהלחץ של הפרנסה הוא עליו ולא עליי. וגם מעבר לזה שאני לא עובדת ועדיין אצל ההורים, אני גם לא נוהגת, לא ניידת ממקום למקום בלעדיו והוא רוב הזמן בעבודה. המצב הזה נוצר כי הוא תמיד לוקח את הרכב (שהיה שלו מלכתחילה) וגם אני עם הזמן איבדתי את הבטחון בנהיגה במיוחד כשיש לי אחריות גם על התינוק הקטן שלנו. בקיצור אשמח לעצות פרקטיות, הארות, הערות, וכל העולה על דעתך כל הלחץ הנפשי הזה לא תורם לי הרבה להריון ולטיפול בילד הבכור, או לקשר שלי עם בעלי.
תשובה: ב"ה, כדי שתוכלי להרגיש שהוא מבין אותך את צריכה להכנס לעולם שלו ולדבר בשפה שלו, צריך ללמוד את זה, אשמח לעזור בפלפון 0527710491 דני ארגמן
שאלה: שם אמא של חולה:! למה חולה מיוחס דווקא לאמא בתפילה? (פלוני בן האם)
תשובה: משום שהיא ודאי אמו, ומשום שהיא הביאה אותו לגדר ישראל
שאלה: סנפלינג לבנות: רציתי לשאול מה דעתכם על סנפלינג לבנות שגבר מגליש (עוזר לקשור את החבלים וכו ) וגם אולי יש בנים בסביבה והחצאית עולה. בנות יכולות לעשות סנפלינג או רק בנים? (זה קצת דחוף) על התשובות ועל האתר.
תשובה: לך אני אפנה אותך לתשובה שכתב הגאון הרב דב ליאור שליט"א באתר  ישיבה : אני חושב שלא ראוי שבן יגליש בנות, זה לא כמו רופא או אחות שמוכרחים לטפל סנפלינג זה רק שעשוע, ולכן שבת תגליש בנות, ובן יגליש בנים. ואין הבדל אם היא תהיה עם מכנסיים רחבות. אם בת מגלישה, לא נראה שצריך לחשוש אם יש בנים באיזור. זה ענייני צניעות, תמיד צריך לשמור מרחק בין בנים לבנות, זה כלול במה שהרמב"ם אומר שצריך להתרחק מנשים. בהצלחה רבה טוביה tsbias1 gmail.com
שאלה: שמירת ביטחון יושבי הבניין: אני שואלת את השאלה הזאת כתוצאה מכמה מקרים שחזרו ועברו אצלנו בבניין. אנחנו גרים בבניין 12 משפחות, חברים אחד של השני. בארבע השנים האחרונות ישבו בבניין שלנו 3 פעמים שבעה. לפני כמה שנים אירע אסון על אחת מהמשפחות ובנה הבכור נהרג בתאונת דרכים. לפני שנה וחצי אבי נהרג בתאונת דרכים, ואתמול לצערי נפטרה אחת מהחברות הקרובות של המשפחה שלי, שגרה בבניין, אמא לשישה ילדים. שאלתי אליך היא כזאת- האם כל אלה הם צירופי מקרים? האם, לדעתך, יש דרך להוכיח אחרת? אחרי המקרה שקרה עם אבא שלי בדקנו את כל המזוזות בבניין, האם לבדוק שוב? יש משהו אחר שנוכל לעשות? מקווה ששאלתי הייתה מובנת.
תשובה: לך, אכן יש צדק בדברייך כפי שנאמר -  אם אדם אחד נפגע - תדאג כל החבורה כולה. והדרך הנכונה היא להתעורר לתשובה - 1. יחסי שכנים - האם באמת כולם אוהבים את כולם. 2. יחסי ממון - האם אינכם מקפידים על מי שנכנס לתחום שלכם? האם אתה משלמים שכר שכיר בזמן וכחוק ובעין יפה (עובדי ניקיון גינון וכד )? האם יחסי הממון בין השכנים ר גמור? האם אתה מוותרים על ממונכם? האם אתה שומרים על הבנין כהלכה (כניסה ומעלית מתאימים בשבת, גינון בשמיטה, ניקיון בסמוך גם מחוץ לשטח שלכם, שימוש בפחי אשפה בצורה נכונה וכד ). האם אין לשון הרע או חוסר צניעות בין השכנים? נהיגה - האם אתם אדיבים וותרנים בעניני נהיגה וגם בחניה? מקוה שנתתי כיון כללי לשון הרע ואבק לשון הרע, גזל ואבק גזל, ביטול תורה - כל אלו קודמים בהרבה לבדיקת מזוזות. כתיבה וחתימה טובה דוד לוי לבירור נוסף 098987548
שאלה: אבטחה במטעי בקעת הירדן: אני עובד באבטחת מטעי תמרים באזור הבקעה (אזור מועד לגניבות). האבטחה כרוכה בסיור עם רכב על מנת לכסות את כל השטח. האם מותר לעבוד בעבודה הזאת בשבת? במידה וכן האם מותר להגיע ברכב למקום בשבת? (המקום מרוחק מיישובים)
תשובה: יש גויים ישרים ביננו (כגון רוסים או דרוזים וכד ) היכולים לפטרל עבור מניעת גניבה, ואין להתיר ליהודי לעשות כן עבור מניעת גניבה בלבד. אך אם מדובר על חשש בטחוני של נפשות (כגון שאם יסתובבו שם שב"ח הדבר יגרום לסכנה ליישובים), אזי במקרה כזה מותר ליהודי לשמור ברכב בכפוף להגדרת המקום כמסוכן בידי הגורם המקצועי דהיינו הצבא או המשטרה.
שאלה: ירקות עלים: 1. אני מעוניים להכין שייק מירקות עלים רגילים, האם אני יכול לשטוף ליפני להשרות, או אם יש שיטה? 2. בנוסף, האם אי יכול להשתמש מירקות עלים רגילים עם חומר שטיפה מיוחד?
תשובה: 1. 2. ירקות עלים רגילים לשימוש רגיל (לא שייק) - מותר ובתנאי שיודעים לבדוק. ומי שלא יודע לבדוק (יש כעשרה סוגי חרקים על עלים ירוקים) צריך להשתמש בירקות מפוקחים הנקיים מחרקים.